Иако је до почетка Првог светског рата концепт оклопног крсташа већ застарео (због појаве бржег и боље наоружаног бојног крсташа), немачки оклопни крсташи Шарнхорст и Гнајзенау истакли су се у бици код Коронела 1914 (потопивши старије британске оклопне крсташе Добра Нада и Монмаут), али су потопљени месец дана касније у бици код Фолкландских острва, у борби са модернијим, бржим и јачим британским бојним крсташима.